**Јавни позив за доделу подстицајних средстава за куповину музилица за краве и козе**  **на територији града Шапца за 2024. годину**

На основу Програма подршке за спровођење пољопривредне политике и политике руралног развоја града Шапца за 2024. годину, број: 000503400 2024 од 13.02.2024. г. и Одлуке градоначелника града Шапца број: 001822819 2024 од 03.06.2024. г.

**ГРАДСКА УПРАВА ГРАДА ШАПЦА**

**Одељење за пољопривреду**

**Објављује**

**ЈАВНИ ПОЗИВ**

**ЗА ДОСТАВЉАЊЕ ПРИЈАВА ЗА ДОДЕЛУ ПОДСТИЦАЈНИХ СРЕДСТАВА ЗА КУПОВИНУ МУЗИЛИЦА ЗА КРАВЕ И КОЗЕ НА ТЕРИТОРИЈИ ГРАДА ШАПЦА ЗА 2024. ГОДИНУ**

**ПРЕДМЕТ ЈАВНОГ ПОЗИВА**

Јавним позивом уређују се услови, начин и критеријуми доделе подстицајних средстава за куповину музилица за краве и козе на територији града Шапца за 2024. годину.

**ПОДНОСИОЦИ ПРИЈАВА**

Право на доделу подстицајних средстава за куповину музилица за краве и козе може остварити физичко лице – носилац регистрованог породичног пољопривредног газдинства са територије града Шапца.

**ОПШТИ УСЛОВИ**

Подносилац пријаве има право на подстицајна средства ако испуњава следеће услове:

* да има пребивалиште на територији града Шапца и да је инвестиција на територији града Шапца;
* да је носилац регистрованог породичног пољопривредног газдинства на територији града Шапца;
* да у ветеринарској бази има уписане музне краве или козе ( до 29 крава и/или до 199 грла коза );
* да су измирене доспеле пореске обавезе, прописане од стране надлежног органа Градске управе града Шапца;
* да је музилицу за краве и козе купио у периоду од 01.01.2024. до 31.10.2024. године;
* у току трајања јавног позива, једно регистровано пољопривредно газдинство може поднети један захтев за музилицу за краве и козе.

**ВРСТЕ ПРИХВАТЉИВИХ и НЕПРИХВАТЉИВИХ ТРОШКОВА**

Прихватљиви трошкови су трошкови куповине музилице за краве и козе, који се бесповратно додељују у износу од 50 % од укупне цене коштања без ПДВ-а, максималан износ подстицаја је 40.000,00 динара по једном кориснику подстицаја. Неприхватљиви трошкови су трошкови транспорта музилица за краве и козе.

**ПОТРЕБНА ДОКУМЕНТАЦИЈА**

Подносилац пријаве доставља следеће документе:

1. образац пријаве са изјавом за доделу подстицаја за куповину музилица за краве и козе на територији града Шапца за 2024. годину;
2. уверење о измиреним доспелим пореским обавезама, издато од стране надлежног органа Градске управе града Шапца, не старије од 30 дана;
3. фотокопија потврде о статусу у регистру пољопривредних газдинстава;
4. извод из ветеринарске базе о броју крава и коза на газдинству;
5. фотокопија фискалног исечка, рачун и отпремница издати од стране продавца музилица за краве и козе (ако нема фискални рачун, доставити извод из банке добављача као доказ уплате);
6. фотокопија гарантног листа (ако роба подлеже гаранцији);
7. фотокопија картице текућег рачуна подносиоца пријаве;
8. фотокопија или очитана лична карта подносиоца пријаве.

**КРИТЕРИЈУМИ ДОДЕЛЕ ПОДСТИЦАЈНИХ СРЕДСТАВА**

Подстицајна средства за куповину музилица за краве и козе ће се додељивати по редоследу подношења захтева, за сва регистрована пољопривредна газдинства која испуне јавним позивом предвиђене услове а до утрошка за ову меру буџетом предвиђених средстава.

**ПОСТУПАК СПРОВОЂЕЊА ЈАВНОГ ПОЗИВА**

Испуњеност услова за доделу подстицајних средстава утврђује стручна служба Одељења за пољопривреду Градске управе града Шапца (у даљем тексту Одељење за пољопривреду), на основу приложене документације. За пријаве на јавни позив које испуњавају тражене услове, Одељење за пољопривреду доноси Решење о додели подстицајних средстава и руководилац Одељења га потписује. Потписано Решење се доставља кориснику подстицаја као и Одељењу за финансије Градске управе града Шапца на плаћање.

**ИСПЛАТА ПОДСТИЦАЈНИХ СРЕДСТАВА**

Исплата подстицаја се врши након доношења Решења о додели подстицајних средстава за куповину музилица за краве и козе.

**НАЧИН И РОКОВИ ПОДНОШЕЊА ПРИЈАВА**

Обрасци пријаве и изјаве могу се преузети са сајта града Шапца [www.sabac.rs](http://www.sabac.rs) или у просторијама Одељења за пољопривреду, улица Војводе Бране бр. 2, 15000 Шабац, у радно време од 7,30 до 15,30 часова.

**Рок за подношење пријава на јединственом шалтеру Градске управе града Шапца је од 07,30 часова 27.06.2024. до 31.10.2024. године до 15,00 часова.**

Јавни позив објавити на сајту града Шапца, огласној табли Одељења за пољопривреду Градске управе града Шапца и локалним средствима јавног информисања.